**DĖL ROKIŠKIO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. TS-155 „DĖL ROKIŠKIO RAJONO SAVIVALDYBĖS STRATEGINIO PLANAVIMO KOMISIJOS SUDARYMO IR JOS DARBO REGLAMENTO PATVIRTINIMO“ PAKEITIMO**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 22 straipsnio 1 dalimi, atsižvelgdama į Rokiškio rajono savivaldybės tarybos 2023 m. birželio 29 d. sprendimu Nr. TS-192 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtintą Rokiškio rajono savivaldybės strateginio planavimo organizavimo tvarkos aprašą, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2023 m. gegužės 25 d. sprendimo Nr. TS-155 „Dėl Rokiškio rajono savivaldybės strateginio planavimo komisijos sudarymo ir jos darbo reglamento patvirtinimo“ 1 ir 2 punktus ir išdėstyti juos taip:

„1. Sudaryti nuolatinę (savivaldybės tarybos kadencijos laikotarpiui) Rokiškio rajono savivaldybės strateginio planavimo komisiją (toliau – komisija):

1.1. Tadas Barauskas – Savivaldybės tarybos Biudžeto, finansų ir verslo komiteto pirmininkas, \_\_\_\_\_\_\_\_\_\_\_\_\_\_\_\_(komisijos pirmininkas/ pirmininko pavaduotojas/ narys);

1.2. Audronė Kaupienė – Savivaldybės vicemerė, \_\_\_\_\_\_\_\_\_\_\_\_\_\_\_\_(komisijos pirmininkas/ pirmininko pavaduotojas/ narys);

1.3. Dalia Maželienė – Savivaldybės tarybos Sveikatos ir socialinės apsaugos komiteto pirmininkė, \_\_\_\_\_\_\_\_\_\_\_\_\_\_\_\_(komisijos pirmininkas/ pirmininko pavaduotojas/ narys);

1.4. Dijana Meškauskienė – Savivaldybės tarybos Švietimo, kultūros ir sporto komiteto pirmininkė, \_\_\_\_\_\_\_\_\_\_\_\_\_\_\_\_(komisijos pirmininkas/ pirmininko pavaduotojas/ narys);

1.5. Vytautas Saulis – Savivaldybės tarybos Aplinkosaugos ir kaimo plėtros komiteto pirmininkas, \_\_\_\_\_\_\_\_\_\_\_\_\_\_\_\_(komisijos pirmininkas/ pirmininko pavaduotojas/ narys);

1.6. Antanas Taparauskas – Savivaldybės vicemeras, \_\_\_\_\_\_\_\_\_\_\_\_\_\_\_\_(komisijos pirmininkas/ pirmininko pavaduotojas/ narys);

 1.7. Zenonas Viduolis – Savivaldybės tarybos Jaunimo reikalų ir nevyriausybinių organizacijų plėtros komiteto pirmininkas, \_\_\_\_\_\_\_\_\_\_\_\_\_\_\_\_ (komisijos pirmininkas / pirmininko pavaduotojas / narys).

2. Kviesti Rokiškio rajono savivaldybės strateginio planavimo komisijos darbe dalyvauti savivaldybės socialinių-ekonominių partnerių atstovus, turinčius patariamojo balso teisę:

2.1. Eloną Adomavičienę – Obelių socialinių paslaugų namų direktorę;

2.2. Loretą Araminienę – Rokiškio turizmo informacijos centro projektų vadybininkę, laikinai einančią direktoriaus pareigas;

2.3. Leoną Butėną – UAB ,,Rokiškio vandenys“ direktorių;

2.4. Ramunę Cegelskaitę-Spaičienę – Rokiškio miesto vietos veiklos grupės projektų vadovę;

2.5. Robertą Dirsę – Rokiškio kultūros centro viešųjų pirkimų specialistą;

2.6. Dianą Giedrikienę – VšĮ Rokiškio profesinio mokymo centro direktorę;

2.7. Redą Giriūnaitę – UAB ,,Rokiškio autobusų parkas“ viešųjų pirkimų specialistę, laikinai einančią direktoriaus pareigas;

2.8. Aušrą Gudgalienę – Rokiškio krašto muziejaus direktorę;

2.9. Agnę Janočkinienę – AB ,,Rokiškio komunalininkas“ Atliekų tvarkymo padalinio vadovę;

2.10. Tautvilę Jasiulevičiūtę – asociacijos Rokiškio jaunimo organizacijų sąjungos „Apvalus stalas“ savanorę;

2.11. Vitalijų Jocį – Rokiškio baseino direktorių;

2.12. Danguolę Kondratenkienę – VšĮ Rokiškio pirminės asmens sveikatos priežiūros centro direktorę;

2.13. Raimundą Martinėlį – VšĮ Rokiškio rajono ligoninės direktorių;

2.14. Liną Meilutę–Datkūnienę – asociacijos Rokiškio rajono ūkininkų sąjungos pirmininko pavaduotoją;

2.15. Dainorą Mineikienę – Rokiškio rajono švietimo įstaigų vadovų asociacijos prezidentę;

2.16. Jolantą Paukštienę – Rokiškio socialinės paramos centro direktorę;

2.17. Laimutę Sadauskienę – asociacijos Rokiškio verslo klubo prezidentę;

2.18. Tadą Stakėną – Rokiškio rajono kūno kultūros ir sporto centro direktorių;

2.19. Vladą Stankūnienę – VšĮ Demografinių tyrimų ir ekspertizių centro ekspertę;

2.20. Dalią Starkuvienę – Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aptarnavimo departamento Rokiškio skyriaus vedėją;

2.21. Remigijų Sunklodą – Rokiškio rajono savivaldybės priešgaisrinės tarnybos viršininką;

2.22. Mildą Ulevičienę – Rokiškio rajono vietos veiklos grupės pirmininkę;

2.23. Ingą Vagonę – Rokiškio jaunimo centrodirektorę;

2.24. Daivą Vilkickienę – Rokiškio rajono savivaldybės Juozo Keliuočio viešosios bibliotekos direktorę.“.

2. Pakeisti Rokiškio rajono savivaldybės tarybos 2023 m. gegužės 25 d. sprendimu Nr. TS-155 „Dėl Rokiškio rajono savivaldybės strateginio planavimo komisijos sudarymo ir jos darbo reglamento patvirtinimo“ patvirtintą Rokiškio rajono savivaldybės strateginio planavimo komisijos darbo reglamentą ir išdėstyti jį nauja redakcija (pridedama).

Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

**DĖL ROKIŠKIO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. TS-155 „DĖL ROKIŠKIO RAJONO SAVIVALDYBĖS STRATEGINIO PLANAVIMO KOMISIJOS SUDARYMO IR JOS DARBO REGLAMENTO PATVIRTINIMO“ PAKEITIMO**

*2023-09-12*

Projekto rengėjas – Agnė Grizevičiūtė

Pranešėjas komitetų ir Tarybos posėdžiuose – Agnė Grizevičiūtė

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo projektu teikiamas patvirtinti Rokiškio rajono savivaldybės strateginio planavimo komisijos narių, patariamojo balso teise kviečiamų dalyvauti savivaldybės socialinių-ekonominių partnerių atstovų pakeitimai bei nauja redakcija išdėstomas komisijos darbo reglamentas. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | 2023 m. balandžio 14 d. prisiekė naujoji 2023-2027 m. kadencijos savivaldybės taryba ir, siekiant užtikrinti strateginio planavimo procesų savivaldybėje tęstinumą, buvo sudaryta naujos sudėties Rokiškio rajono savivaldybės strateginio planavimo komisija. Komisijos sudėtis ir jos darbo reglamentas buvo patvirtintas Rokiškio rajono savivaldybės tarybos 2023 m. gegužės 25 d. sprendimu Nr. TS-155 „Dėl Rokiškio rajono savivaldybės strateginio planavimo komisijos sudarymo ir jos darbo reglamento patvirtinimo“. 2023 m. birželio 27 d. el. paštu gautas Vyriausybės atstovų įstaigos vyriausiojo patarėjo išaiškinimas dėl naujojo Vietos savivaldos modelio taikymo ir atkreiptas dėmesys į tai, kad vadovaujantis LR vietos savivaldos įstatymo 22 straipsnio 3 dalimi, savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, darbuotojai, dirbantys pagal darbo sutartis, ekspertai, gyvenamųjų vietovių bendruomenės atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (LR įregistruotų viešųjų juridinių asmenų, išskyrus valstybės ar savivaldybės institucijas ir įstaigas, įgalioti atstovai), bendruomeninių organizacijų atstovai, kiti savivaldybės gyventojai. Atsižvelgiant į Vietos savivaldos įstatymo 22 straipsnio 3 dalį ir į tai, kad Strateginio planavimo komisija yra sudaroma atstovaujamosios institucijos (t.y. savivaldybės tarybos), o meras yra vykdomoji institucija – savivaldybės meras negali būti savivaldybės tarybos sudaromos komisijos nariu. Dėl aukščiau įvardintos priežasties ir dėl 2023 m. gegužės-rugsėjo mėnesiais įvykusių struktūrinių pasikeitimų savivaldybės įstaigose, šio sprendimo 1 punktu teikiame patvirtinti naujos sudėties Komisijos ir socialinių – ekonominių partnerių sąrašą.Atkreipiame dėmesį, kad iš 7 Komisijos narių, Savivaldybės tarybai reikia paskirti šios Komisijos pirmininką ir pirmininko pavaduotoją (kandidatai: Antanas Taparauskas, Tadas Barauskas, Audronė Kaupienė, Dijana Meškauskienė, Dalia Maželienė, Vytautas Saulis, Zenonas Viduolis).Taip pat šio sprendimo 2 punktu teikiamas patvirtinti nauja redakcija išdėstytas Strateginio planavimo komisijos darbo reglamentas. Pakeitimai atliekami atsižvelgiant į jau minėtas LR Vietos savivaldos įstatymo 22 straipsnio 3 dalies bei Rokiškio rajono savivaldybės tarybos 2023 m. birželio 29 d. sprendimu Nr. TS-192 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtinto Rokiškio rajono savivaldybės strateginio planavimo organizavimo tvarkos aprašo nuostatas. Pridedamas Komisijos darbo reglamento lyginamasis variantas. |
| 3. | Laukiami rezultatai | Patvirtinus aktualios sudėties Rokiškio rajono savivaldybės strateginio planavimo komisiją ir, vadovaujantis aktualiomis nacionalinio ir vietos savivaldos lygmens teisinio reglamentavimo nuostatomis, atnaujinus jos darbo reglamentą, bus užtikrintas strateginio planavimo procesų tęstinumas Rokiškio rajono savivaldybėje. |
| 4.  | Lėšų poreikis ir šaltiniai | Sprendimui įgyvendinti lėšos nebus reikalingos. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Savivaldybės socialinių-ekonominių partnerių (kurių įstaigose įvyko struktūriniai pokyčiai) atstovai buvo deleguoti el. paštu (delegavimo el. laiškų kopijos pridedamos). |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Pridedamas Rokiškio rajono savivaldybės strateginio planavimo komisijos darbo reglamento lyginamasis variantas. |